Danmarks kvinnelandslag i håndball

Danmarks kvinnelandslag i håndball er landets landslag i kvinnehåndball og har siden midten av 1990-tallet tilhørt den absolutte verdenseliten. I løpet av den perioden har Danmark vunnet tre OL-, ett VM- og tre EM-gull, samt flere sølvmedaljer og bronsemedaljer.

Historisk sett var Danmark tidlig ute i utbredelsen av håndball. I første omgang var det herrene som var med, men snart kom også damene på banen. Det første VM for damer ble avholdt (utendørs, på stor bane) i 1949, riktig nok uten dansk deltakelse. Det første VM på liten bane ble avhold i 1957 (utendørs), hvor det danske laget ble nummer fem. Allerede i det neste VM i Romania vant laget den første danske medaljen i VM-sammenheng, da laget kom på andreplass.

De følgende årene var danskene fortsatt med blant de ti beste lagene i verden, før det sorte tiåret for dansk damehåndball inntraff mot slutten av 1970-årene, og varte til slutten av 1980-årene. I denne perioden klarte ikke laget å kvalifisere seg til A-VM. I 1990 var laget nok en gang kvalifisert, men måtte nøye seg med en tiendeplass. I disse årene var der overveielser om å redusere aktivitetsnivået på A-landslagsnivå, men et blikk mot den unge generasjonen og deres meritter, utsatte denne diskusjonen.

 De gyldne år 
På slutten av 80-tallet hadde den unge treneren Ulrik Wilbek hatt stor suksess med et ungdomslandslag, hvorpå flere spillere, som senere skulle bli store stjerner, viste sine talenter i internasjonal sammenheng for første gang. Wilbek hadde også ført Viborg HK fra å være et anonymt lag, frem til toppen av den danske ligaen. Og da Dansk Håndbold Forbund skulle ansette en ny A-landslagstrener, var Wilbek et opplagt valg. 

Wilbek lot raskt en rekke av de dyktige unge spillerne komme med på laget, og da laget kort tid før VM i 1993, høyst uventet vant en håndballturnering i Norge, med en rekke av de antatt beste lagene med, var det mange som fikk opp øynene for det danske laget. I det etterfølgende VM viste laget at resultatet ikke var tilfeldig, da de kom helt til finalen, og tapte mot Tyskland etter forlenget spilletid. Underveis hadde Danmark vunnet sin vanskelige innledende pulje med tre seiere (over bl.a. Russland og Sør-Korea), og til tross for et klart nederlag mot vertsnasjonen Norge i mellomrunden, var det likevel Danmark som gikk til finalen. Laget spilte meget angrepsvillig og var det klart mestscorende laget i sluttrunden.

Blant de spillerne som fikk sitt store gjennombrudd i dette mesterskapet var Anja Andersen, Janne Kolling, Susanne Munk Lauritsen, Rikke Solberg og Annette Hoffmann. Flere av disse var de kommende årene med på å sette sitt preg på den internasjonale håndballen, og allerede året etter fikk laget revansje for tapet mot Tyskland. I det nystartede EM-sluttspillet i Tyskland, som danskene vant suverent.

Laget var på topp i 1996–1997, da det først ble gull i OL i Atlanta, før laget forsvarte sin gullmedalje i EM på hjemmebane, for så å vinne sin hittil eneste gullmedalje i VM i 1997 i Tyskland. Laget var derfor, før neste sluttspill ble avholdt, regjerende mestere i alle landslagsturneringer.

Etter dette skjedde det en naturlig utskifting av spillere, noe som gikk ut over lagets bærende krefter. Men lagets suksess hadde gitt sporten en enorm popularitet i den danske befolkningen, og det ble derfor igjen populært å spille håndball. De danske klubbene ble sterkere, riktignok uten å hevde seg helt i toppen, men den økte treningen i klubbene gav også bedre spillere, som kunne komme med på landslaget. Et mer alvorlig tap var i første omgang, at Wilbek valgte å trekke seg etter VM i 1997. Han ble da avløst av Jan Pytlick, som allerede i første forsøk ledet laget til EM-sølv.

Det var også med Pytlick ved roret at laget i sommer-OL 2000 i Sydney, gjenvant tronen, da de vant gullmedalje. To år senere vant de for tredje gang EM-gull. Et nytt ungt lag fikk nok en triumf da de vant sitt tredje strake OL-gull i sommer-OL 2004 i Athen, før Pytlick etter VM i 2005 valgte å trekke seg som landslagstrener. Pytlick ble etterfulgt av Brian Lyngholm, men i hans første sluttspill, EM 2006, oppnådde danskene et av de dårligste resultatene på over ti år, da de ble nummer elleve.

Det oppstod en etterfølgende uro, som resulterte i at Lyngholm trakk seg, og at Pytlick kom tilbake for å lede laget i to kvalifiseringskamper for VM 2007. Det var imidlertid ikke tilstrekkelig til å vinne kampene, da laget ble slått av Ukraina i to strake kamper. Resultatet var at Danmark for første gang siden VM 1986 ikke var kvalifisert for sluttspillet. De kvalifiserte seg heller ikke til sommer-OL 2008 i Beijing.

 Gjenoppbygging 

Til tross for fiaskoen med kvalifiseringskampene valgte DHF å tilby Pytlick den ledige stillingen som landslagstrener på permanent basis. 

 Statistikk 
 OL 
Danmarks plasseringer i OL:
OL Danmarks plasseringVertsland1996 Gull  USA2000 Gull  Australia2004 Gull  Hellas2012 9.-plass  Storbritannia

 VM 
Danmarks plasseringer i VM-sluttrundene:
VM Danmarks plasseringVertsland1957 Nr. 5 Jugoslavia1962 Sølv Romania1965 Nr. 5 Vest-Tyskland1971 Nr. 6 Nederland1973 Nr. 7 Jugoslavia1975 Nr. 9 Sovjetunionen1978 Ikke kvalifisert (a) Tsjekkoslovakia1982 Ikke kvalifisert (b) Ungarn1986 Ikke kvalifisert (c) Nederland1990 Nr. 10 Sør-Korea1993 Sølv Norge1995 Bronse Østerrike/Ungarn1997 Gull Tyskland1999 Nr. 6 Norge/Danmark2001 Nr. 4 Italia2003 Nr. 13 Kroatia2005 Nr. 4 Russland2007 Ikke kvalifisert Frankrike2009 Nr. 5 Kina2011 Nr. 4 Brasil2013 Bronse Serbia2015 Nr. 6 Danmark2017 Nr. 6 Frankrike2019 Nr. 9 Japan2021 Bronse SpaniaNoter:
(a) Nr. 6 i B-VM 1977
(b) Nr. 8 i B-VM 1981, nr. 7 i B-VM 1983, nr. 13 i B-VM 1985
(c) Nr. 2 i C-VM 1986, nr. 6 i B-VM 1987, nr. 7 i B-VM 1989

 EM 
Danmarks plasseringer i EM-sluttspillene:
EMDanmarks plasseringVertslandEM 1994 Gull TysklandEM 1996 Gull DanmarkEM 1998 Sølv NederlandEM 2000 Nr. 10 RomaniaEM 2002 Gull DanmarkEM 2004 Sølv UngarnEM 2006 Nr. 11 SverigeEM 2008 Nr. 11 MakedoniaEM 2010 Nr. 4 DanmarkEM 2012 Nr. 5 SerbiaEM 2014 Nr. 8 Ungarn/KroatiaEM 2016 Nr. 4 SverigeEM 2018 Nr. 8 FrankrikeEM 2020 Nr. 4 Danmark

 Seneste tropp 
Troppen i håndball-EM 2022 for kvinner:
NummerNavnDOB (alder)KamperMålKlubb1Sandra Toft1621 Györi Audi ETO KC5Sarah Iversen﻿6290 Ikast Håndbold8Anne Mette Hansen﻿138393 Györi Audi ETO KC10Kathrine Heindahl114235 Team Esbjerg16Althea Reinhardt﻿870 Odense Håndbold18Mette Tranborg﻿98236 Team Esbjerg21Andrea Hansen﻿2020 København Håndbold23Kristina Jørgensen﻿83202 Metz Handball25Trine Østergaard Jensen﻿155297 SG BBM Bietigheim27Louise Burgaard﻿148297 Metz Handball31Simone Petersen﻿2948 Ikast Håndbold32Mie Højlund﻿74132 Odense Håndbold33Emma Friis﻿3078 Ikast Håndbold34Rikke Iversen﻿5069 Odense Håndbold41Elma Halilcevic﻿1016 Nykøbing Falster Håndboldklub42Michala Møller﻿1813 Team Esbjerg44Cecilie Brandt﻿918 Ikast Håndbold

 Eksterne lenker 
 DHFs side om kvinnelandslaget
 Oversikt over kamper spilt av landslaget
 EHFs oversikt over kamper spilt av landslaget
 Oversikt over kamper spilt av landslaget
 Danske landlagsspillere 

Kategori:Håndball i Danmark
Kategori:Kvinnelandslag i håndball
Kategori:Danske landslag